Svjetsko prvenstvo u biatlonu 1959.
Svjetsko prvenstvo u biatlonu 1959. bilo je drugo svjetsko prvenstvo u biatlonu u muškoj konkurenciji, koje se održalo 18. februara 1959. u italijanskom gradu Courmayeuru. Održana je samo jedna utrka na 20 km, za koju su dodjeljene medalje. Rezultati u ekipnoj konkurenciji dobijeni su sabiranjem najboljih vremena takmičara iz država, koje se imale tri predstavnika. Ovi rezultati su bili nezvanični i medalje nisu dodijeljene. Nezvanično je održana utrka u štafeti na 3 x 7,5 km. Štafetne utrke su postale dio zvaničnog programa tek na svjetskim prvenstvima od 1966. godine.